**Zmluva o poskytovaní služieb**

**servisu dochádzkového a stravovacieho systému**

uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zmluva“)

**medzi zmluvnými stranami:**

**Objednávateľ: Východoslovenský ústav srdcových a cievnych chorôb, a.s.**

 Ondavská 8

040 11 Košice

Štatutárny orgán: doc. MUDr. František Sabol, PhD., MPH, predseda predstavenstva

 Ing. Marián Albert, MBA, podpredseda predstavenstva

 prof. MUDr. Mária Frankovičová, PhD., člen predstavenstva

Zástupca na rokovanie

vo veciach zmluvných: Ing. Marián Albert, MBA, podpredseda predstavenstva

Zodpovedný za plnenie

zmluvy: Ing. Jozef Kubej, správca počítačovej siete, e-mail: kubej@vusch.sk

 tel.: 055/789 1690

IČO: 36 601 284

DIČ: 2022108704

IČ DPH: SK2022108704

Bankové spojenie: Slovenská sporiteľňa, a.s., č. účtu: 0445952274/0900,

IBAN: SK4809000000000445952274

Spoločnosť je zapísaná v Obchodnom registri Okresného súdu Košice I, vložka č. 1360/V, oddiel: Sa

(ďalej len „**objednávateľ**“)

a

**Poskytovateľ: ...............................................................**

 obchodný názov (podľa dokladu o oprávnení podnikať)

 ...............................................................

 sídlo/adresa (podľa dokladu o oprávnení podnikať)

Štatutárny orgán: ...............................................................

 meno, priezvisko, funkcia (podľa dokladu o oprávnení podnikať)

IČO: ...............................

DIČ: ...............................

IČ DPH: ...............................

Bankové spojenie: ...............................................................

 názov peňažného ústavu, číslo účtu

Tel.: ...............................

Fax: ...............................

Spoločnosť zapísaná: ......................................................................................................

(ďalej len **„poskytovateľ**“)

(ďalej tiež spoločne označovaní aj ako „**zmluvné strany**“)

Túto zmluvu uzatvárajú objednávateľ ako verejný obstarávateľ a poskytovateľ ako úspešný uchádzač v zákazke s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“).

**Článok 1**

**Predmet zmluvy**

1. Na základe tejto zmluvy sa poskytovateľ zaväzuje poskytovať pre objednávateľa servisné služby uvedené v Prílohe č. 1 - „Špecifikácia predmetu zákazky“ tejto zmluvy, a to v rozsahu a za podmienok dohodnutých touto zmluvou. Servisné služby spočívajúce v realizácii profylaktiky, servisu a údržby sa týkajú nasledovných systémov:
2. stravovací systém - software SVYDO a
3. dochádzkový systém - software BEL (ďalej len „servisovaný systém“).
4. Poskytovateľ je povinný, v súlade s touto zmluvou a podľa požiadaviek objednávateľa uvedených v Prílohe č. 1 tejto zmluvy, ktorá stanovuje technickú, funkčnú špecifikáciu, ako aj rozsah a termíny plnenia služieb pre každý servisovaný systém osobitne, počas trvania vzájomného zmluvného vzťahu pre objednávateľa zabezpečiť:
5. dodávku nových, výrobcom vyvinutých verzií softvéru,
6. servisnú pohotovosť a skladovú pripravenosť náhradných dielov pre prípadné poruchy a nefunkčnosť u servisovaných systémov,
7. vykonávanie nevyhnutných opráv v prípade zistenia nefunkčnosti servisovaného systému,
8. pravidelnú preventívnu údržbu a kontrolu funkčnosti zariadení servisovaných systémov, vrátane

profylaktických prehliadok a funkčných skúšok.

1. Objednávateľ sa zaväzuje poskytovateľovi:
2. poskytnúť pre riadne a včasné plnenie dohodnutých služieb potrebnú súčinnosť v rozsahu podľa článku 4 tejto zmluvy,
3. zaplatiť za poskytnuté služby zmluvne stanovenú cenu podľa podmienok dohodnutých touto zmluvou.
4. Cestovné a akékoľvek iné, resp. ďalšie náklady spojené s výkonom dohodnutých služieb, resp. s činnosťou servisných technikov poskytovateľa v rámci plnenia služieb, sú zahrnuté v cene služieb, a z tohto dôvodu ich nie je poskytovateľ oprávnený objednávateľovi samostatne fakturovať.

**Článok 2**

**Spôsob a lehoty pre poskytovanie služieb**

* 1. Poskytovateľ sa zaväzuje poskytovať dohodnuté služby v mieste ich poskytovania, ktorým je sídlo objednávateľa. V prípade, ak to nie je možné, resp. je to s ohľadom na konkrétnu situáciu vhodnejšie, je možné poskytnutie služby v danom prípade so súhlasom objednávateľa aj na inom mieste, a to na náklady poskytovateľa, ktorý je zároveň povinný vopred písomne oznámiť objednávateľovi miesto, kde bude služba poskytnutá.
	2. Poskytovateľ sa zaväzuje a podpisom tejto zmluvy objednávateľovi garantuje zabezpečenie servisnej pohotovosti a skladovej pripravenosti náhradných dielov pre prípadné poruchy a nefunkčnosť u servisovaných systémov v režime 8x5xNext Business Day (8 pracovných hodín denne, 5 pracovných dní v týždni s reakčnou dobou najneskôr do nasledujúceho pracovného dňa). Odstránenie poruchy, resp. sfunkčnenie servisovaného systému je poskytovateľ povinný vykonať najneskôr do 24 hodín od nástupu na servisný zásah.
	3. Poskytovateľ je oprávnený vykonať servisný zásah na základe telefonickej výzvy objednávateľa na tel. č. poskytovateľa (hot - line ): ................................................. . Požiadavku na vykonanie servisného zásahu je objednávateľom poverená osoba povinná autorizovať do jednej hodiny od jej telefonického nahlásenia zaslaním požiadavky na servisný zásah" emailom na adresu: ........................................ (uviesť vždy kontaktnú osobu objednávateľa z dôvodu prípadnej potreby poskytovateľa na doplnenie ďalších informácií).
	4. Objednávateľ požaduje, aby akékoľvek poskytnutie služby bolo riadne poskytovateľom zdokumentované v servisnej správe, ktorá bude obsahovať minimálne tieto údaje:
1. údaj o druhu a rozsahu vykonanej služby,
2. údaj o servisovanom systéme, resp. zariadení servisovaného systému, na ktorom sa služba poskytla,
3. údaj o dátume a čase poskytnutie služby,
4. podpisy zodpovedných osôb oboch zmluvných strán.
	1. Poskytovateľ po poskytnutí služby vždy odovzdá jedno vyhotovenie servisnej správy objednávateľovi.
	2. V prípade, ak prišlo k modifikácii konfigurácie niektorých zo zariadení servisovaných systémov zo strany objednávateľa kedykoľvek počas platnosti a účinnosti tejto zmluvy, je povinnosťou objednávateľa informovať o tejto skutočnosti poskytovateľa a poskytnúť poskytovateľovi poslednú verziu konfigurácie, ktorá bude považovaná za aktuálnu konfiguráciu servisovaného systému.
	3. Poskytovateľ sa zaväzuje vykonávať služby v dohodnutom rozsahu v súlade s touto zmluvou, platnou legislatívou a so známymi a najnovšími technologickými poznatkami výrobcov servisovaných systémov.
	4. Poskytovateľ určuje a plne zodpovedá za ním stanovený spôsob odstránenia poruchy a rovnako zodpovedá za ním určenú postupnosť jednotlivých činností v rámci poskytovaných služieb.
	5. K zmene rozsahu služieb poskytovaných podľa tejto zmluvy môže dôjsť iba dohodou zmluvných strán. Takáto dohoda musí byť vyhotovená písomne a bude predmetom dodatku k tejto zmluve.

**Článok 3**

**Cena a platobné podmienky**

1. Cena za služby je dohodnutá v súlade so zákonom č. 18/1996 Z.z. a vyhláškou MF SR č.87/1996 Z.z. a je maximálna a záväzná počas platnosti tejto zmluvy. Poskytovateľ nie je oprávnený počas doby trvania zmluvného vzťahu jednostranne upraviť dohodnutú cenu za služby.
2. Celková cena za poskytnuté služby v stanovenom rozsahu podľa Prílohy č. 1 tejto zmluvy za celé zmluvné obdobie je uvedená v Prílohe č. 2 - „Kalkulácia ceny predmetu zákazky“ tejto zmluvy a bude objednávateľom hradená formou mesačných paušálnych platieb.
3. Cena za poskytované služby podľa bodu 3.2. zahŕňa všetky náklady poskytovateľa spojené s výkonom služieb podľa tejto zmluvy.
4. Poskytovateľ je povinný vystavovať faktúry za poskytnuté služby ku poslednému dňu príslušného kalendárneho mesiaca. Splatnosť faktúry je 60 dní odo dňa ich doručenia objednávateľovi (§ 340 ods. 5 zákona č. 513/1991 Zb. Obchodný zákonník). Faktúry musia mať náležitosti daňového dokladu v zmysle zákona č. 222/2004 Z.z. o dani z pridanej hodnoty a musia obsahovať číslo tejto zmluvy podľa evidencie objednávateľa. Povinnou prílohou faktúry sú servisné správy za služby vykonané v príslušnom fakturačnom období. V prípade, že faktúra nebude obsahovať uvedené náležitosti alebo povinné prílohy, je objednávateľ oprávnený vrátiť ju na opravu alebo doplnenie poskytovateľovi. V takom prípade nová lehota splatnosti faktúry začne plynúť až doručením opravenej alebo doplnenie faktúry objednávateľovi.
5. Úhradu ceny, resp. mesačných platieb, vykoná objednávateľ výlučne bezhotovostne, bankovým prevodom na účet poskytovateľa uvedený v tejto zmluve, pričom platba sa považuje za uhradenú momentom pripísania peňažných prostriedkov na účet dodávateľa.
6. V prípade poskytnutia služby počas trvania zmluvy v rozsahu kratšom ako je kalendárny mesiac, je poskytovateľ oprávnený fakturovať iba alikvótnu časť paušálnej platby a to za počet kalendárnych dní, počas ktorých skutočne dohodnuté služby poskytoval.

Článok 4

Povinnosti zmluvných strán na zaistenie súčinnosti

1. Objednávateľ je povinný poskytnúť poskytovateľovi potrebnú súčinnosť a na požiadanie aj informácie, ktoré môžu pomôcť pri odstraňovaní porúch, ak sú objednávateľovi známe. V rámci súčinnosti je objednávateľ tiež povinný :
2. vykonať podľa pokynov poskytovateľa opatrenia za účelom spresnenia diagnostikovania vady a urýchlenia servisného zásahu,
3. zaistiť bezodkladný vjazd a výjazd pohotovostných vozidiel do areálu objednávateľa, ako aj prístup k zariadeniam servisovaných systémov,
4. zaistiť pri prevádzke servisovaných systémov riadne dodržiavanie prevádzkových podmienok podľa originálnej technickej dokumentácie (najmä pracovnú teplotu, bezprašnosť, relatívnu vlhkosť, kvalitu napájacej elektrickej siete),
5. informovať včas poskytovateľa o príznakoch porúch, ktoré by mohli signalizovať budúcu poruchu,
6. zabezpečiť zodpovednú osobu objednávateľa na potvrdenie dodania služby a prevzatie servisovaného systému po poskytnutí služby,
7. zabezpečiť zálohovanie dát servisovaných systémov tak, ako to nakonfiguroval dodávateľ zariadení alebo pripravil poskytovateľ,
8. zabezpečiť dátový priestor potrebný na vykonanie záloh podľa pokynov poskytovateľa.
9. Poskytovateľ je povinný vopred upozorniť objednávateľa na prípad alebo situáciu, že pri výkone servisných zásahov môže dôjsť k strate alebo zmene dát na servisovaných systémoch, ktoré vznikli alebo boli zmenené od poslednej vykonanej zálohy. Poskytovateľ je povinný pri poskytovaní dohodnutých služieb postupovať tak, aby minimalizoval možnú stratu alebo zmenu dát pri vykonávaní služieb, resp. servisných zásahov. V prípade, ak to prevádzkyschopnosť zariadenia, resp. servisovaného systému dovoľuje, pred a po každom servisnom zásahu, resp. po poskytnutej službe vykoná poskytovateľ zálohu tých dát, ktorých sa servisný zásah týka.
10. Poskytovateľ nezodpovedá za neplnenie, alebo oneskorené plnenie svojich povinností, ak jeho omeškanie nastane v dôsledku neposkytnutia súčinnosti zo strany objednávateľa alebo v dôsledku pôsobenia vyššej moci. Pôsobením vyššej moci sa pre účely tejto zmluvy rozumejú okolnosti vylučujúce zodpovednosť podľa § 374 Obchodného zákonníka a/alebo nepredvídateľné udalosti (živelná pohroma, priemyselná katastrofa a pod.), ktorých výskyt a vplyv podstatne sťaží plnenie povinností podľa tejto zmluvy, bez možnosti poskytovateľa zabrániť takýmto udalostiam pri použití všetkých právne dostupných a rozumne požadovaných prostriedkov. Poskytovateľ je povinný obnoviť činnosti podľa tejto zmluvy ihneď po tom, čo prekážka podľa predchádzajúcich viet odpadla a boli odstránené aj jej následky, t.j. nastane stav aký bol pred vznikom prekážky.

Článok 5

**Trvanie a ukončenie zmluvy**

1. Zmluva sa uzatvára na dobu určitú, na 12 mesiacov od nadobudnutia účinnosti tejto zmluvy a zároveň do doby naplnenia maximálneho finančného rozsahu podľa Prílohy č. 2 tejto zmluvy v závislosti od toho, ktorá z uvedených skutočností nastane skôr.

* 1. Pred uplynutím dohodnutej doby trvania zmluvného vzťahu je možné ukončiť zmluvu:
1. písomnou dohodou zmluvných strán k vzájomne stanovenému dátumu,
2. odstúpením od zmluvy, ak druhá strana neplnila riadne a včas svoje záväzky podľa zmluvy a k náprave nedošlo v dodatočne poskytnutej lehote 30 dní od doručenia písomného upozornenia zaslaného druhou zmluvnou stranou; pričom odstúpenie je účinné dňom jeho doručenia druhej zmluvnej strane a týmto dňom zmluva zaniká,
3. výpoveďou ktorejkoľvek zmluvnej strany aj bez udania dôvodu, pričom výpovedná lehota je trojmesačná a začne plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane.

Článok 6

Sankcie pri porušení zmluvných záväzkov

 1. V prípade omeškania objednávateľa s úhradou faktúry, je poskytovateľ vyúčtovať úrok z omeškania maximálne vo výške 0,04 % denne zo sumy, s úhradou ktorej je objednávateľ v omeškaní.

 2. V prípade omeškania poskytovateľa so splnením niektorej z povinností podľa tejto zmluvy, je objednávateľ oprávnený vyúčtovať poskytovateľovi zmluvnú pokutu, a to:

 - vo výške 0,04% z mesačnej paušálnej platby za každú hodinu omeškania v prípadov ak poskytovateľ nedodržal reakčnú dobu poskytnutia služby alebo

 - vo výške 0,04 % denne z mesačnej paušálnej platby v ostatných bližšie nešpecifikovaných prípadoch porušenia povinnosti poskytovateľom.

Článok 7

Záverečné ustanovenia

1. Zmluva nadobúda platnosť dňom jej podpisu oboma zmluvnými stranami a účinnosť prvým dňom kalendárneho mesiaca nasledujúceho po dni jej zverejnenia v Centrálnom registri zmlúv.
2. Jednotlivé ustanovenia tejto zmluvy môžu byť menené, dopĺňané alebo zrušené iba v prípade, ak nebudú v rozpore s platnými všeobecne záväznými právnymi predpismi, písomnou formou po vzájomnej dohode zmluvných strán formou číslovaných dodatkov , ktoré budú podpísané zmluvnými stranami a budú tvoriť neoddeliteľnú súčasť tejto zmluvy.
3. Právne vzťahy zmluvných strán vyslovene neupravené touto zmluvou sa riadia príslušnými ustanoveniami Obchodného zákonníka, ako aj ustanoveniami ďalších všeobecne záväzných právnych predpisov.
4. Zmluva je vyhotovená v piatich (5) exemplároch, pričom dodávateľ poskytovateľ dostane dve (2) vyhotovenia a objednávateľ tri (3) vyhotovenia.
5. Neoddeliteľnou súčasťou tejto zmluvy sú jej prílohy:

- Príloha č. 1 - Špecifikácia predmetu zákazky,

- Príloha č. 2 - Kalkulácia ceny predmetu zákazky.

V Košiciach dňa .......................... V ........................... dňa ..................

Za objednávateľa : Za poskytovateľa:

............................................................... ......................................................

doc. MUDr. František Sabol, PhD., MPH meno štatutárneho orgánu, podpis a

 predseda predstavenstva pečiatka

Východoslovenský ústav srdcových

 a cievnych chorôb, a.s.

........................................................

 Ing. Marián Albert, MBA

 podpredseda predstavenstva

Východoslovenský ústav srdcových

 a cievnych chorôb, a.s.

...........................................................

prof. MUDr. Mária Frankovičová, PhD.

 člen predstavenstva

Východoslovenský ústav srdcových

 a cievnych chorôb, a.s.